Marta Ortega Gallego

Marta Ortega Gallego, ezagunagoa da Martita Ortega izenez (Madril, 1997ko otsailaren 14a),  madrildar padel jokalari profesionala da.

Bere lorpenik handiena 2019an World Padel Tourreko (WPT) rankingean munduko 1. postua izan da, postu hori lortu duen jokalari gazteena izanik 22 urte besterik ez zituela. Gainera, 2019ko jokalari onena izendatu zuten Padel Awards sarietan. Urte batean irabazitako tituluen maximoa ere lortu zuen, 7 titulu (5 Open eta 2 Master). Titulu horietan 3 aldiz izendatu zuten finaleko MVP jokalari

 Bizitza 
Padeletik harago, 2021ean medikuntza karreran graduatu zen. Hori dela eta, World Padel Tourreko doktorea da. 

 Kirol ibilbidea 
World Padel Tourrean profesionala izan aurretik Ariana Sánchezekin batera jokatzen zuen amateur mailako txapelketetan.

World Padel Tourrean Lucía Sainzekin batera hasi zen jokatzen lehenengo, eta baita txapelketaren batean Carolina Navarrorekin ere.

2016an, Alba Galán bere bikote berria izan zen, urte bereko udan Ariana Sánchezekin berriro jokatzen hasi zen arte.

2017an lortu zituzten lehen emaitza handiak elkarrekin, 2017ko Kantabriako Irekia irabazi zuten. Denboraldiko lehen torneoa izan zen, finalean Elisabeth Amatriain eta Patricia Llaguno 6-4 eta 7-6 mendean hartuta finalean.

Denboraldian zehar zirkuituko bikote gogorrenetarikoa izan ziren, baina ez zuten final batera pasatzerik lortu Master Finalera arte, non Mapi Sánchez Alayeto eta Majo Sánchez Alayetoren aurka galdu zuten 7-5 eta 7-5.

2018an bikote gisa jarraitu zuten, eta finalerdietan ohikoak izan ziren denboraldian zehar; zazpi finalerditan galdu zuten denboraldian zehar. Valentziako Masterrean eta Granada Irekian finalera iritsi ziren, bi finalak irabazita.

Denboraldi amaieran banandu egin ziren bikote gisa, eta 2019rako Marta Marrero izan zen bere kirol kide berria.

2019ko denboraldian, Marta Marrerorekin batera lehiatu zen, eta World Padel Tourreko zazpi txapelketa irabazi zituen. Denboraldiko lehen postua lortu zuen, eta, gainera, historiako lehen gazteena izan zen.

Denboraldia amaitzean iragarri zuten banandu egingo zirela, eta 2020an Bea González izan zen haren hurrengo bikotekidea.

2021ean Marta Marrerorekin batera lehiatzen hasi zen, baina denboraldiaren erdialdera, Bea Gonzalezekin elkartu zen berriro, eta World Padel Tour 2023ko sailkapenean hirugarren postua lortu zuen. Gero, Marta Ortegak bikotea aldatu zuen 2023 urterako, eta Sofia Araujo portugaldarra izan zen  bere pistako bikote berria. Bi hilabete eskas iraun zuten biek batera, Martitak (Marta Ortega) Gemma Triayren deia jaso baitzuen, Alejandra Salazarren lesioaren ostean, behin-behineko lankide bila zebilena. Azkenean, eta Salazar itzuli arren, elkarrekin jarraitzea eta 2023ko denboraldia amaitzea erabaki zuten.

Hala ere, 2024ko denboraldiko lehen txapelketan lehiatu baino apur bat lehenago iragarri zuten elkarrekin egingo zuten azkena izango zela, bide profesionalak banatzen zituztelako denboraldi-aurrean pistan sentsazio onik aurkitzen ez zutelako. Horrela, Martitak Veronica Virseda aukeratu zuen 2024rako lankide berri.

 Palmaresa 

 World Padel Tourra 

 World Padel Tour 2017

 Santanderreko Irekia, Ariana Sánchezekin batera.

 World Padel Tour 2019

 Marbellako masterra, Marta Marrerorekin batera.
 Logroñoko Irekia, Marta Marrerorekin batera.
 Vigoko Irekia, Marta Marrerorekin batera.
 Suediako Irekia, Marta Marrerorekin batera.
 Valentziako Opena, Marta Marrerorekin batera.
 Portugal Master, Marta Marrerorekin batera.
 Kordoba Open, Marta Marrerorekin batera.

 World Padel Tour 2020 
 Madril  Open, Bea Gonzálezekin batera

World Padel Tour 2022
 Getafe Challenger, Bea Gonzálezekin batera
 Albacete Challenger, Bea Gonzálezekin batera
 Kopenhage Open, Bea Gonzálezekinbatera
 Amsterdam Open, Bea Gonzálezekin batera

Premier Padel 2023

 Italy Major, Gemma Triayrekin batera.

 Premier Padel 2024 

 Genova P2, Sofia Araujorekin batera.

 Beste txapelketa batzuk 

 2021eko Munduko Padel Txapelketa
 2022ko Munduko Padel Txapelketa

 Erreferentziak 

 Kanpo estekak 

Kategoria:Madrildarrak
Kategoria:Emakume kirolariak
Kategoria:Espainiako kirolariak
Kategoria:Padel jokalariak